OpenLLM-France/wikimedia huggingface dataset:
# Jon Urzelai Inza

Jon Urzelai Inza (Oñati, Gipuzkoa, 1977ko martxoaren 1a - ) euskal herritar futbolaria da. Atzelari postuan jokatzen du.

## Kirol Ibilbidea

2020ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Sanse | 2.B | 1995/96 | 34 | 0 | - | - | - | - | - | - | - | - | 34 | 0 |
| Sanse | 2.B | 1996/97 | 27 | 0 | - | - | - | - | - | - | - | - | 27 | 0 |
| Sanse | 3. | 1997/98 | - | - | - | - | - | - | - | - | - | - | - | - |
| Sanse | 3. | 1998/99 | - | - | - | - | - | - | - | - | - | - | - | - |
| Sanse | Denera | Denera | 61 | 0 | - | - | - | - | - | - | - | - | 61 | 0 |
| Novelda | 2.B | 1999/00 | 35 | 0 | 3 | 0 | - | - | - | - | - | - | 38 | 0 |
| Novelda | Denera | Denera | 35 | 0 | 3 | 0 | - | - | - | - | - | - | 38 | 0 |
| Barakaldo | 2.B | 2000/01 | 31 | 1 | 3 | 0 | - | - | - | - | - | - | 34 | 1 |
| Barakaldo | 2.B | 2001/02 | 38 | 3 | - | - | - | - | - | - | - | - | 38 | 3 |
| Barakaldo | Denera | Denera | 69 | 4 | 3 | 0 | - | - | - | - | - | - | 72 | 4 |
| Eibar | 2. | 2002/03 | 36 | 0 | 1 | 0 | - | - | - | - | - | - | 37 | 0 |
| Eibar | 2. | 2003/04 | 28 | 1 | 0 | 0 | - | - | - | - | - | - | 28 | 1 |
| Eibar | Denera | Denera | 64 | 1 | 1 | 0 | - | - | - | - | - | - | 65 | 1 |
| Murcia | 2. | 2004/05 | 30 | 0 | 0 | 0 | - | - | - | - | - | - | 30 | 0 |
| Murcia | 2. | 2005/06 | 12 | 0 | 2 | 0 | - | - | - | - | - | - | 14 | 0 |
| Murcia | Denera | Denera | 42 | 0 | 2 | 0 | - | - | - | - | - | - | 44 | 0 |
| Vecindario | 2. | 2006/07 | 13 | 0 | 1 | 0 | - | - | - | - | - | - | 14 | 0 |
| Vecindario | Denera | Denera | 13 | 0 | 1 | 0 | - | - | - | - | - | - | 14 | 0 |
| Eibar | 2.B | 2006/07 | 17 | 0 | - | - | - | - | - | - | - | - | 17 | 0 |
| Eibar | 2. | 2007/08 | 38 | 0 | 0 | 0 | - | - | - | - | - | - | 38 | 0 |
| Eibar | 2. | 2008/09 | 28 | 1 | 0 | 0 | - | - | - | - | - | - | 28 | 1 |
| Eibar | 2.B | 2009/10 | 36 | 3 | 1 | 0 | - | - | - | - | - | - | 37 | 3 |
| Eibar | 2.B | 2010/11 | 5 | 0 | 1 | 0 | - | - | - | - | - | - | 6 | 0 |
| Eibar | Denera | Denera | 124 | 4 | 2 | 0 | - | - | - | - | - | - | 126 | 4 |
| Ibilbide osoan | Ibilbide osoan | Ibilbide osoan | 408 | 9 | 12 | 0 | - | - | - | - | - | - | 420 | 9 |

## Kanpo estekak

* Jon Urzelai
* Datuak: Q10491392
# Jon Uriguen

Jon Uriguen (Elgoibar, 1968 - ) ingeniari industriala da, enpresa kudeaketan masterra eta Elay Taldearen arduradunetako bat Antzuolan. 2007tik aurrera Antzuolako udaleko zinegotzia izan da, euskara arloan. Eusko Alkartasunako kidea da.
2011tik 2015era Gipuzkoako Foru Aldundiko Landa Ingurunearen Garapena, Berrikuntza eta Turismoa foru diputatua izan da.

## Erreferentziak

* ↑ Gipuzkoa, primera Diputación paritaria y euskaldun. Gara 2011-7-1 (Noiz kontsultatua: 2011-7-1).
* ↑ Garitano presenta hoy un gobierno experimentado en la gestión municipal. Diario de Noticias de Gipuzkoa 2011-7-1 (Noiz kontsultatua: 2011-7-1).
* Datuak: Q12260542
# Jon Urzelai

Jon Urzelai izena pertsona batek baino gehiagok du Wikipedia honetan:
* Jon Urzelai Inza, futbolaria.
* Jon Urzelai Urbieta, kazetari eta kultura kritikaria.
# Inés Álvarez de Toledo Caro

Inés Medina Sidonia edo Bornos kondesa izenez ezaguna, jaiotzaz Inés Álvarez de Toledo Caro (Madril, 1857ko martxoaren 12a – Donostia, 1937ko abenduaren 31) madrildar aristokrata eta jaiotzaz Espainiako handia, Afrikako Cazazako XVI. markesa, 1891n titulua birgaitu ondoren. Gainera, Valentziako Real Maestranza de Caballería-ko dama izan zen.

## Biografia

Rosalía Caro eta Álvarez de Toledoren eta Medina Sidoniako XVIII. dukea zen José Álvarez de Toledoren eta Silvaren alaba izan zen Inés. Aitak 1891n Afrikako Cazaza markesatua birgaitu zuen bere alaba Inesentzat, Fernando Ramírez de Harorekin eta Patiño XIII kondearekin ezkondu zenean.

### Titulua

Titulu hori Errege Katolikoek eman zuten 1504an Juan Alonso Pérez de Guzmán y Mendoza, Medina Sidoniako III. dukearen alde. Markesatuaren izena Marokoko Cazaza herriari dagokio (gaur egun abandonatuta dagoen herria). 1504an Medina Sidoniako dukearen zerbitzura ari zen Melillako alkaideak, Gonzalo Mariño de Riberak, konkistatu zuen. Afrikako Cazaza markesatuak urte batzuk zeramatzan erabili gabe, Medina Sidoniako dukeak ez baitzuen bere ondorengotza-zerga ordaindu.
Inés Madrilen ezkondu zen, 1884ko urtarrilaren 15ean, Fernando Ramírez de Haro y Patiñorekin. Bere lehengusina-arreba, María Asunción Ramírez de Haro eta Crespí de Valldaura, ondorengotzarik gabe, XIII. Bornos kondea, XII. Murillo kondea, VIII Villanueva de Duero markes, Espainiako Handikia hiru aldiz, XIII. Villariezo kondea, X. Montenuevo kondea eta XII. Peñarrubias kondea.

## Familia
### Ondorengoak

* Fernando (1886-1970), lehenbizi Montenuevoko XI. kondea eta, aita hiltzean, Bornos XIV. kondea, Murillo XIII. kondea, Villanueva de Duero IX. markesa, hiru aldiz, Espainiako handia eta Peñarrubiasko XIII. kondea. María Dolores Pérez de Guzmán eta Sanjuánekin ezkondua, Juan Pérez de Guzmán eta Boza, T'Serclaes-eko (Espainiako handia) II. dukea, eta María Dolores Sanjuán eta Garveyren alaba. Ondorengotzarekin.
* Jose (1887-1979) (887-1979), Villariezo XIV. kondea, ezkongabetan hila.
* María del Patrocinio(1888-1919), moja erreparadorea.
* María de la Asunción (1890-1925), Jesús Gorosabelen eta Mendiaren emaztea, ondorengotzarekin.

## Erreferentziak

* ↑ (Gaztelaniaz) Agüero, José de la Riva. (2003). Obras completas. Pontificia Universidad Católica del Perú (Noiz kontsultatua: 2023-04-23).
* 1 2 3 4 5 (Gaztelaniaz) Salcedo, Juan Miguel Soler. (2020-04-24). Nobleza Española. Grandezas Inmemoriales 2ª edición. Vision Libros ISBN 978-84-17755-62-1. (Noiz kontsultatua: 2023-04-23).
* ↑ http://www.fundacionmedinaceli.org/casaducal/fichaindividuo.aspx?id=8640. .
* ↑ (Thailandieraz) hmong.wiki. «Inés Álvarez de Toledo Caro» hmong.es (Noiz kontsultatua: 2023-04-23).
* ↑ «Inés Álvarez de Toledo y Caro, XVII Marquesa de Cazaza» geni_family_tree (Noiz kontsultatua: 2023-04-23).

## Kanpo estekak

* Datuak: Q5919752
# Inírida (ibaia)

Inírida Kolonbiako ibaia da, Guaviareren adarra, Orinokoren arrokoa. Tuhani mendigunean du iturburua, Guaviare departamenduan, eta Orinokora isurtzen da Inírida hiritik hurbil, Guainía departamenduan. 1.300 kilometro luze da. Ospe handikoak dira ibai honen ur-jauzi eta turrustak.

## Erreferentziak

* ↑ Raudales del río Inírida. colparques.net (Noiz kontsultatua: 2016-12-22).

## Kanpo estekak

* Datuak: Q3066318
* Multimedia: Inírida River / Q3066318
# Inés de Velasco

Inés de Velasco (Madril, 2002ko martxoaren 14a) arkularia da. Espainia ordezkatu zuen 2020ko Udako Olinpiar Jokoetan.

## Erreferentziak

* ↑ Inés de Velasco
* ↑ Ines DE VELASCO

## Kanpo estekak

* Datuak: Q107394452
# Inúbia Paulista

Inúbia Paulista Brasilgo udalerri bat da, São Pauloko estatuan kokatua. 4.019 biztanle ditu 87,119 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1761742
* Multimedia: Inúbia Paulista / Q1761742
# Inčukalns udalerria

Inčukalns udalerria (letonieraz: Inčukalna novads) Letoniako udalerri bat da. 112 km²ko azalera du eta 2018ko datuen arabera 7558 biztanle zituen. Udalerriko hiriburua Inčukalns da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q2252820
* Multimedia: Inčukalns Municipality / Q2252820
# Inés Sastre

Inés Sastre Moratón (Valladolid, 1973ko azaroaren 21a) espainiar modelo eta aktorea da. Gaur egun Parisen bizi da.

## Bizitza

Hamabi urterekin McDonald'sen publizitate kanpaina baterako lehiaketa bat irabazi zuen.
Bere lehen filmea 1988an egin zuen, Carlos Saurak zuzendutako El Dorado, non Elviraren papera egin zuen, Lope Agirre euskal abenturazalearen alaba zena.
1989an lehena izan zen Elite eredu agentziako lehiaketan. Dena dela, agentziak eskainitako kontratua sinatzeari uko egin zion, bere ikasketak amaitu nahi baitzituen. 1992an bere filosofia ikasketak hasi zituen Parisko La Sorbona unibertsitatean. Gaztelaniaz gain, frantsesa, italiera eta ingelesa ere ondo hitzegiten ditu.
1996an Isabella Roselliniren oinordekoa izan zen Lancômen Trésor lurrinaren irudi bezala.
1997an Francesca Babiniren papera egin zuen Pupi Avatik zuzendutako Il testimone dello sposo filmean.
2000n ospetsu bihurtu zen Italian urte horretako San Remoko kantu jaialdiaren aurkezleetako bat izateagatik Fabio Faziorekin batera.
Inés Sastre UNICEFen enbaxadorea da.

## Filmografia

* 2007 :
** La cena per farli conoscere Pupi Avatirena : Ines Lanza
* 2004 :
** The Lost City Andy Garcíarena : Aurora
* 2003 :
** Volpone Frédéric Auburtinena : Celia
** Io No Simona Izzo eta Ricky Tognazzirena : Laura
* 2002 :
** Variaciones 1/100 Javier Aguirrerena
* 2001 :
** Druids Jacques Dorfmannena : Epona
* 2000 :
** Vidocq Pitof ena: Preah
** Torrente 2: Misión en Marbella Santiago Segurarena : cabaret kantaria
* 1999 :
** Estela Canto, un amor de Borges Javier Torrerena : Estela Canto
** Vercingétorix, la légende du druide roi Jacques Dorfmannena : Epona
* 1997 :
** Il testimone dello sposo (The Best Man) Pupi Avatirena : Francesca Babini
** Le Comte de Monte-Cristo Josée Dayanena : Haydee
* 1995 :
** Sabrina Sydney Pollackena : eredu bat
** Al di là delle nuvole Michelangelo Antonioni eta Wim Wendersena : Carmen
** Faire un film pour moi c'est vivre (Beyond the Cloudsi buruzko dokumentala) Enrica Antonionirena : bera
* 1990 :
** Fuga dal paradiso Ettore Pascullirena : Béatrice
* 1988 :
** El Dorado Carlos Saurarena : Elvira
** Johanna d'Arc of Mongolia Ulrike Ottingerrena : Giovanna

## Erreferentziak

* ↑ Hola

## Kanpo estekak

* IMDB webgunea
* Datuak: Q290531
# Inés Unzaga

Inés Unzaga Agirre (Galdames, Bizkaia, 1966) bizkaitar kazetari eta politikaria da.
2019. urtetik Gueñesko Udaleko zinegotzia da eta 2020. urtetik Podemos-IU-Equo Udal Taldeko bozeramalea Gueñesko Udalean.
Horrez gain, Podemos Enkarterriko idazkari nagusia da. Era berean, Podemos Euskadiko Herritar Kontseiluko kide ere bada.

## Bizitza

Galdamesen jaio zen 1966. urtean. Informazio zientzietan lizentziatu zen Euskal Herriko Unibertsitatean (EHU). El Correo egunkarian lan egin zuen urte asko kazetari moduan.
2019eko udal hauteskundeetan (Podemos-Ahal Dugu Gueñes - IU - Equo Berdeak koalizio moduan), hauteskunde-zerrendetan hautagaia izan zen, Javier Fernández alkategai zelarik. Gueñeseko Udaleko zinegotzi bihurtu zen. 2021ean Javier Fernándezek alderdia utzi zuen eta Unzagak bozeramale kargua hartu zuen.
2023ko udal hauteskundeetan Gueñeseko alkategaia eta zerrendaburua izan zen. Gueñeseko Udaleko zinegotzi bihurtu zen berriro ere eta bozeramale karguan errepikatu zuen.
Horrez gain, 2023ko foru-hauteskudeetan Bizkaiko Batzar Nagusietarako batzarkidegaia ere izan zen, Enkarterriak hauteskunde-barrutitik, Richar Vaquero zerrendaburu izanik.

## Erreferentziak

* 1 2 3 (Gaztelaniaz) Castresana, E.. (2023-01-17). «Inés Unzaga, candidata de Podemos en Güeñes» Deia (Noiz kontsultatua: 2023-09-01).
* ↑ (Gaztelaniaz) «Inés Unzaga, elegida como candidata de Podemos/Ahal Dugu a la alcaldía de Güeñes (Bizkaia)» Europa Press Fotos (Noiz kontsultatua: 2023-09-01).
* ↑ (Gaztelaniaz) Martínez, Diana. (2023-05-15). ««Hay que gestionar con sentido común, sin obras faraónicas en Güeñes»» El Correo (Noiz kontsultatua: 2023-09-01).

## Ikus, gainera

* Richar Vaquero

## Kanpo estekak

* Datuak: Q122168415
# Jose Agustin Orbegozo

Jose Agustin Orbegozo Jauregi (Bidania-Goiatz, Gipuzkoa, 1937ko otsailaren 1a -) gipuzkoar idazlea da.

## Biografia

Pasiotarra da. Teologia eta Idatzi Santuak ikasi zituen Erroman. Olerti, Jakin, Laiaketan eta Redención agerkarietan eman ditu argitara lan aipagarrienak. Orbegozorena da J. M. Escriváren Camino obraren itzulpena (1964, Bidea).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260564
# Jose Agustin Aranzabal

Jose Agustin Arantzabal Askasibar "Gaztelu" (Bergara, Gipuzkoa, 1946ko abuztuaren 23a - Bergara, 2020ko abenduaren 30a) gipuzkoar futbolaria izan zen. 308 bider jokatu zuen Real Sociedaden 14 denboraldiz, 1966tik 1981era, eta 32 gol sartu zituen guztira (ligan 257 partida eta 28 gol). Erdialdean jokatzen zuen, eta azken denboraldietan taldeko kapitaina izan zen. Halaber, Espainiako selekzioarekin birritan aritu zen.
Jokalari moduan erretiroa hartu eta gero, burdindegi bat zabaldu zuen haren herrian. Agustin Aranzabal jokalariaren aita zen.

## Kirol ibilbidea

20 urteko adinarekin debuta egin zuen, Bigarren Mailan. Hurrengo urtean, Errealak lortu zuen Lehen Mailarako igoera historikoa, Puertollanon (Ciudad Real). Garai hartan, Alberto Ormaetxea, Marco Antonio Boronat, Patxi Gorriti, Jose Antonio Arzak eta Jesus María Aranbarriren taldekidea izan zen, besteak beste.
1976an, Athleticen aurka jokatutako derbi gogoangarrian, Atotxako futbol zelaian, Inaxio Kortabarria eta Jose Angel Iribar kapitainek atera zuten ikurriña, politikoki oihartzun handia izan zuen keinu sinbolikoa. Partida hartan (5-0), Gaztelu golegilea izan zen, eta horren atarian ere protagonista izan zen. Izan ere, Jose Luis Orbegozo presidenteak Brillantezko Intsignia eman zion, taldean 10 urte egitearren.
1980-81ean liga txapelduna izan zen Errealarekin, taldeko lehenengo liga izan zena historian. Arkonada, Zamora, Satrustegi, Kortabarria, Gorriz eta Idigoras, beste batzuen artean, talde horretan egon ziren, berarekin batera.

## Ikus, gainera

* Debagoiendar ospetsuen zerrenda

## Kanpo estekak

* "Jose Agustin Aranzabal 'Gaztelu' zendu da" (Goiena).
* Datuak: Q8963655
# Jose Alustiza

Jose Alustiza García (Gipuzkoa, 1947ko irailaren 3a) belar hockeyko jokalari ohia da. Donostiako Atletico San Sebastian taldean aritu zen. Municheko Olinpiar Jokoetan parte hartu zuen.

## Kanpo estekak

* (Gaztelaniaz) www.coe.es
* Datuak: Q12260567
# Jose Alberto Pradera

Jose Alberto Pradera Jauregi (Gernika, Bizkaia, 1951ko otsailaren 5a) euskal enpresaburu politikari jeltzalea bat da. 1977az geroztik EAJko kide da. Errepide-Ingenieritza karrera amaitu eta 1977-1987 bitartean Eusko Trenbideak garraio erakundeko zuzendaria izan zen.
1979ko apirilaren 3a eta 1983ko maiatzaren 8ko hauteskundeetan EAJrekin Bizkaiko Batzar Nagusietako ahaldun hautatua izan zen, Busturialdea-Markina ordezkatuz. Aldiz, 1987-1995 artean Bizkaiko Ahaldun Nagusia izan zen.
2004an Athletic Clubeko presidentetzarako hautagai gisa aurkeztu zen. Gaur egun Gernika Rugby Taldeko presidentea da.

## Erreferentziak

* 1 2 Jose Alberto Pradera, candidato a presidente dela Athletic Club. Aupaathletic.com
* ↑ Jose Albert Pradera: "Vamos a intentar estar en la Challenge Cup". Eitb.com

## Ikus, gainera

* Euskal Autonomia Erkidegoko ahaldun nagusien zerrenda

## Kanpo estekak

* Jose Alberto Praderaren biografia laburra. Auñamendi Entziklopedia. Euskomedia.org (Gaztelaniaz)
* Datuak: Q12260566
# Jose Angel Agirrebengoa

Jose Angel Agirrebengoa Imaz (Altsasu, 1952) EAJko politikaria da.
Nekazal ingeniaria ogibidez, nekazal-abeltzaintza esparruan 1976tik 1991 arte egin du lan. Hortik 2003 arte, Eusko Jaurlaritzako Nekazal sailaren azpian dagoen Mendikoi SA elkarte publikoko Herri Garapen eta Sustapen arloko zuzendaria izan zen.
Politikan, Altsasuko alkatea 1995 eta 1999 bitartean izanda, Arabako zein Gipuzkoako beste hainbat alkaterekin batera Etzegarateko errepide nazionalaren bikoiztea bultzatu zuen. 2000tik 2007 arte Cederna-Garalurren Altsasuko zinegotzia izan zen. Napar Buru Batzarreko presidentea izan zen 2004-2011 bitartean. Halaber, Nafarroa Baiko koalizioan zortzigarrena joanda, parlamentaria bihurtu da.
# Jose Alberdi Elorza

Jose Manuel Alberdi Elorza, izengoitiz Burruntxali (Azkoitia, Gipuzkoa, 1922ko maiatzaren 29a - Dénia, Alacanteko probintzia, 2008ko urtarrilaren 19a), gipuzkoar eskultorea izan zen.

## Biografia

Zura lantzeari lotu zitzaion bere jaioterrian, eta hornidura tradizionalen arloan lan egin zuen. Hamahiru urte zituela, Donostiara joan zen Marrazki eta Eskultura ikasketak egitera Arte eta Ofizioen Eskolan. 1937an, Espainiako Gerra Zibila tarteko, Ingalaterrara erbesteratu zen, eta urte berean Maidenheadeko Arte Eskolan sartu zen.
Bigarren Mundu Gerran lantegi batean lan egin behar izan zuen eta Ingeniaritza ikasketak egiten ere jardun zuen. 1965. urtean Euskal Herrira itzuli eta Orion jardun zuen bere eskultura-lanetan.
2006an bere obra Azkoitiko herriari utzi zion.
Ingalaterrako erakusketarik garrantzitsuenetan erakutsi izan zituen bere lanak, baita hainbat sari irabazi ere. Beste hainbat herrialdetako erakusketetan ere izan zen, hala nola Basileako Fitan, Parisko FIACen, AEBetan, Madrilgo Arcon eta Bilboko Arte Eder Museoan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260565
# Jose Alonso kalea (Iruñea)

Jose Alonso kalea Nafarroako hiriburua den Iruñeko Lehen Zabalguneko norantza bakarreko kale bat da.

## Kokapena

Tres Reyes hotelako biribilgunean hasi, bertan Navas de Tolosa kalea, Takonera kalea, Kale Berria eta San Anton kalearekin bat egiten du, eta Aita Moret kalean amaitzen da.

## Kanpo estekak

* Datuak: Q25479353
# Jose Andia

    Artikulu hau atletari buruzkoa da; itsasgizona gaitzat duena beste hau da: «José Andia»
Jose Andia Cayo (Madril, 1898ko martxoaren 26a - ?) euskal atleta izan zen, distantzia luzeetan aditua.
Madrilen jaio arren, bere kirol ibilbide osoa (1920-1924) Gipuzkoan egin zuen: Club Atlético Excursionista taldean.

## Palmaresa

Behin hartu zuen parte Olinpiar Jokoetan, 1924an hain zuzen ere, non Paavo Nurmi finlandiarraren aurka aritu zuen:
| Urtea | Txapelketa | Lekua | Emaitza | Froga |
| 1921 | Espainiako Kross Txapelketa | | 1.a | |
| 1924 | Olinpiar Jokoak | Paris, | Utzi | Krosa |
| 1924 | Olinpiar Jokoak | Paris, | Utzi | Krosa (taldea) |
| 1924 | Espainiako Kross Txapelketa | | 1.a | |

## Erreferentziak

* ↑ Auñamendi Entziklopedia
* ↑ www.sports-reference.com
* Datuak: Q12260569
# Jean Phocas

Jean Phocas (Hendaia, Lapurdi, 1947) musikari, ekoizle eta soinu teknikari lapurtarra da. Baxua jo zuen Errobi taldean, baina betidanik erosoago sentitu da soinu mahaiaren atzealdean agertokietan baino. 1975ean hasi zen diskoak grabatzen, berak eta Errobiko lagunek Donibane Lohizunen sortutako Bacchanales estudioan; Xoxoa diskoetxean egin zuen lan gero, eta 1980ko hamarkadaren hasieratik gaur egun arte Elkar estudioko soinu teknikaria izan da. Mikel Laboa, Benito Lertxundi, Ruper Ordorika, Itoiz, Oskorri eta beste hainbaten ehunka disko grabatu ditu Phocasek.

## Biografia

Hendaiako Saint Marie eskolan egin zituen ikasketak Jean Phocasek. Hamar urte zituela, Musika Eskolan sartu zen tronpeta ikastera, eta hamalau urterekin, musika modernoko talde bat osatu zuen anaiarekin eta beste zenbait lagunekin. The Beatles, The Shadows, The Rolling Stones eta abarren kantuak jotzen zituzten. Oinarrizko ikasketak amaituta, Lanbide Eskolara sartu zen haginlaritza mekanikoa ikastera, aitaren lanbidea jarraitze aldera, eta harekin aritu zen lanean. Baina, ordurako, musikaren harra barruraino sartuta zeukan Phocasek.
Miarritzeko kasinoan dantzaldiak eskaintzen zituen orkestran hasi zuen Jean Phocasek musikari ibilbidea, balsak, tangoak eta jazz piezak joz. Pierre Bergoree izeneko salsa taldean aritu zen hurrengo, eta harekin Frantziako hiri nagusietan aritzeko parada izan zuen. Paris, Niza, Marseilla eta Saint-Tropez bisitatu zituen, besteak beste. Geroago, Bacchanales plaza taldea osatu zuen, Mixel Ducau, Beñat Amorena eta Robert Suhasekin. Anje Duhalderekin batera, laurak Errobi taldean arituko ziren geroago.
Ordurako Phocasek argi zuen musika jotzea baino askoz gehiago gustatzen zitzaiola musika grabatzea. Bacchanaleseko lagunen artean izen bereko estudio txiki bat apailatu zuten Donibane Lohizunen, oso baliabide urriekin. Han grabatu ziren, besteak beste, Anje Duhalderen lehen singlea, Goizeko, 1974an, Errobiren lehen diskoa, 1975ean, eta Itoizen lehenengoa, 1978an. «Errobiren diskoa bi pistako mahai batekin grabatu genuen. Itoiz etorri zenerako bagenuen 8 pistako Tascam magnetofoia eta mahai analogiko bat, grabe eta agudo banarekin. Erreberberaziorik ez genuen, eta guk geuk asmatu behar izan genuen geurea, metal xafla bat baxuaren hari batetik zintzilikatuta eta mikrofono bati itsatsita».
Errobiren Gure lekukotasuna (Elkar, 1978) eta Txomin Artolaren Belar hostoak diskoetan (Xoxoa, 1978) baxua jo bazuen ere, instrumentista lana bazter uztea erabaki zuen Phocasek, eta soinu teknikari gisa hasi zuen bide profesionala. 1980an, Xoxoa diskoetxearen Galdakaoko estudioan hasi zen lanean, Jaime Iarrituk deituta. Xoxoaren etorkizuna kolokan jarri zuten arazo ekonomikoak agertu zirenean, Elkar diskoetxeak zabaldutako estudioan lan egiteko eskaintza jaso zuen, 1982-83an. Geroztik, Elkarreko estudioan jardun du lanean, Lasarte-Oriako nahiz Donostiako estudioetan, eta Euskal Herriko artista esanguratsuenetako askoren diskoak grabatu ditu: Mikel Laboa, Benito Lertxundi, Oskorri, Amaia Zubiria, Ruper Ordorika, Hertzainak, Kortatu...

## Bibliografia

* Eskisabel. Jean Phocas, www.badok.eus. CC-BY-SA lizentzia.. .
* Datuak: Q12260314
# Jean Patry

Jean Patry, (Montpellier, 1996ko abenduaren 27a), boleibolean lehiatzen den kirolari frantziarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen boleibolean Frantziako taldearekin, ROC taldearen eta Argentinaren aurretik.
Tokion, honako hauek osatzen zuten taldea: Stephen Boyer, Antoine Brizard, Daryl Bultor, Barthélémy Chinenyeze, Trévor Clévenot, Jenia Grebennikov, Nicolas Le Goff, Yacine Louati, Earvin N'Gapeth, Jean Patry, Kevin Tillie eta Benjamin Toniutti-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoak, estalia |
| 2024 | Paris Frantzia | 01 ! | Gizonezkoak, estalia |

## Erreferentziak

* ↑ «Jean Patry» olympedia.org (Ingelesez)
* ↑ Jean Patry WorldofVolley-en (Ingelesez)

## Kanpo estekak

* Datuak: Q39399417
* Multimedia: Jean Patry / Q39399417